|  |
| --- |
| Ansøgningsskema  BF1\_da\_04022025  **Ansøgning om dispensation fra bortfald af opholdstilladelse** |

|  |  |  |
| --- | --- | --- |
| **Hvad kan dette skema bruges til?** Du kan bruge dette skema til at ansøge om, at din opholdstilladelse ikke bortfalder, selv om du ønsker at opholde dig uden for Danmark i en længere periode. **Hvad vil det sige, at en opholdstilladelse bortfalder?**  Hvis din opholdstilladelse bortfalder, betyder det, at du ikke længere har lov til at opholde dig i Danmark. Du kan altså risikere, at du ikke får lov til at vende tilbage til Dan-mark efter, at du har været ude af landet.  Hvis din opholdstilladelse bortfalder, skal du starte helt forfra med at ansøge om opholdstilladelse i Danmark efter de regler, der er gældende på ansøgningstidspunktet.  **Hvordan kan en opholdstilladelse bortfalde?**  Din opholdstilladelse bortfalder automatisk, hvis du opgi-ver din bopæl i Danmark og forlader landet uden at have til hensigt at vende tilbage.  Der er regler for hvor længe, du kan være ude af Danmark uden at miste din opholdstilladelse, hvis du ikke opgiver din bopæl. Hvis du har boet lovligt i Danmark i under to år, kan du opholde dig uden for Danmark i op til 6 måne-der. Hvis du har boet lovligt i Danmark i over to år med mulighed for varigt ophold, kan du opholde dig uden for Danmark i op til 12 måneder. Hvis du opholder dig uden for Danmark længere end de 6 eller 12 måneder, bort-falder din opholdstilladelse automatisk.  Hvis du har asyl (opholdstilladelse som flygtning) i Dan-mark, kan din opholdstilladelse dog kun bortfalde, hvis du har fået beskyttelse i et andet land, eller hvis du har valgt at flytte tilbage til dit hjemland.  **Hvad kræves der for at få dispensation?**  For at få dispensation fra bortfald af din opholdstilladelse, dvs. for at Styrelsen for International Rekruttering og Integration skal beslutte, at du kan opholde dig uden for Danmark i en længere periode uden at miste din opholdstilladelse, skal du ansøge inden, du forlader Danmark. Det er desuden et krav, at der er et konkret formål med opholdet i udlandet, fx   * arbejde * uddannelse * udstationering for en dansk myndighed, institution, organisation eller virksomhed * udstationering for en international institution, organisation eller virksomhed, som har domicil i Danmark   **Hvad med familiemedlemmer, der har opholdstilladelse?**  Hvis du får dispensation fra bortfald af opholdstilladelse, kan dispensationen også omfatte din evt. ægtefælle, regi-strerede partner eller faste samlever, samt evt. hjemme-boende børn under 18. Dine familiemedlemmer vil i givet fald få en dispensation af samme varighed som din. | Hvis din ægtefælle/partner bliver tilbage i Danmark, og hvis han/hun opholder sig i Danmark på tidsbegrænset opholdstilladelse som familiesammenført med dig, kan han/hun risikere at miste sin opholdstilladelse 6 måne-der efter, at du har forladt Danmark, da samlivskravet så som udgangspunkt ikke længere er opfyldt.  **Hvor længe kan man få dispensation?**  Der tages i hver enkelt sag stilling til hvor længe, man kan få dispensation. Dispensationsperioden vil afhænge af flere ting, fx formålet med udlandsopholdet, hvor længe du har opholdt dig i Danmark, og din tilknytning til Danmark. Man kan normalt få dispensation i højst 3 år. Hvis du ikke ønsker at vende tilbage inden for dis-pensationsperioden, kan du dog søge om forlængelse af perioden. Til dette formål skal du bruge nærværende ansøgningsskema (BF1).  Hvis du ikke vender tilbage til Danmark inden dispensa-tionsperioden udløber, bortfalder opholdstilladelsen, og du skal starte forfra med at ansøge om opholdstilladelse i Danmark.  **Sådan gør du**   1. Udfyld skemaet og underskriv i pkt. 8 (følg anvisningerne i skemaet) 2. Vedlæg de nødvendige dokumenter (se afsnittet nedenfor) 3. Ansøgningen kan sendes til Styrelsen for International Rekruttering og Integration eller indgives i Servicecenteret. Hvis du bor uden for Storkøbenhavn, kan ansøgningen også indgives hos det lokale politi   **Hvilke dokumenter vedlægges ansøgningen?**   * Kopi af dit pas (alle sider, også blanke sider samt passets for- og bagside) * Dokumentation for formål med opholdet i udlandet, fx ansættelseskontrakt eller bekræftelse fra arbejdsgiver/uddannelsesinstitution   **Hvis du vil vide mere**  Du kan få flere oplysninger om reglerne for ophold uden for Danmark på [nyidanmark.dk/bortfald](http://www.nyidanmark.dk/bortfald). Hvis du er i tvivl eller har spørgsmål, så kan du altid kontakte SIRI. Du finder vores kontaktoplysninger på [nyidanmark.dk/kontakt-siri](http://www.nyidanmark.dk/kontakt-siri).   |  | | --- | | **Hvis du vil have hurtigt svar**  Du kan få den hurtigst mulige sagsbehandling, hvis ansøgningen er udfyldt korrekt og vedlagt de nød-vendige dokumenter og oplysninger.  Det er derfor meget vigtigt, at du er omhyggelig med at udfylde skemaet og husker at vedlægge alle nød-vendige dokumenter og oplysninger. | |

|  |  |  |
| --- | --- | --- |
| **Forbeholdt myndighederne** | | |
| Udl.nr./person id. | Modtaget (dato) | Modtaget af (stempel og navn) |

BF1\_da\_040225

**Ansøgning om dispensation fra bortfald af opholdstilladelse (voksne)**

|  |  |  |
| --- | --- | --- |
| 1. Ansøger  **UDFYLDES MED BLOKBOGSTAVER** | | |
| Efternavn | | Udl.nr. |
| Fornavn(e) | | |
| Nationalitet | | CPR-nr. |
| Har du medfølgende familiemedlemmer (ægtefælle/registreret partner/samlevende partner eller børn under 18), som skal opholde sig uden for Danmark sammen med dig?  Ja  Nej  Hvis ja, anfør navn og cpr-nummer på hvert familiemedlem nedenfor. | | |
| Navn | | CPR-nr. |
| Navn | | CPR-nr. |
| Navn | | CPR-nr. |
| Navn | CPR-nr. | |

|  |
| --- |
| 2. Formål med udlandsophold **UDFYLDES MED BLOKBOGSTAVER** |
| Hvad er formålet med dit ophold i udlandet?    Vedlæg dokumentation, fx ansættelseskontrakt eller bekræftelse fra arbejdsgiver/uddannelsesinstitution |

|  |
| --- |
| 3. Udrejsedato og udlandsopholdets varighed **UDFYLDES MED BLOKBOGSTAVER** |
| Hvilken dato planlægger du at forlade Danmark? |
| Hvor længe ønsker du at opholde dig i udlandet? |

|  |  |
| --- | --- |
| 4. Kontaktadresse i udlandet **UDFYLDES MED BLOKBOGSTAVER** | |
| Angiv adresse, hvor du kan kontaktes under dit ophold i udlandet | |
| Evt. c/o navn: | E-mail: |
| Telefonnr.: | Mobil.nr.: |

|  |
| --- |
| 5. Ansøgers evt. bemærkninger **UDFYLDES MED BLOKBOGSTAVER** |
| Er der andet, du gerne vil have tilføjet, som du mener kan have betydning for vurderingen af din ansøgning?    Vedlæg evt. dokumentation. |

|  |
| --- |
| 6. Erklæring og information |
| **A. Erklæring på tro og love, om at jeg har givet korrekte oplysninger**  Jeg erklærer på tro og love, at jeg har givet korrekte oplysninger i dette ansøgningsskema. Hvis oplysningerne ikke er korrekte, kan det have følgende konsekvenser:   * Min opholdstilladelse kan blive inddraget. * Jeg kan blive straffet med bøde eller fængsel i op til 2 år. * Jeg kan blive dømt til at erstatte de udgifter, som den danske stat har haft på grund af de falske oplysninger.   **B. Information om pligt til at give de nødvendige oplysninger**  Du har pligt til at give de oplysninger, som er nødvendige for at afgøre, om du kan få en dispensation. Hvis du ikke giver disse oplysninger, kan det betyde, at du ikke får en dispensation.  **C. Information om behandling af personoplysninger**  SIRI har pligt til at oplyse dig om, hvordan vi behandler dine oplysninger, og hvilke rettigheder du har i forhold til vores behandling af dine oplysninger.  **Dataansvarlig**  SIRI er dataansvarlig for behandlingen af de personoplysninger, som modtages i dette ansøgningsskema og de oplysninger, som modtages om dig i forbindelse med sagens behandling. Du kan kontakte styrelsen via vores kontaktformular på [nyidanmark.dk/SIRI-kontaktformular.](http://www.nyidanmark.dk/SIRI-kontaktformular)  **Databeskyttelsesrådgiveren (DPO)**  Du kan kontakte vores databeskyttelsesrådgiver via vores kontaktformular på [nyidanmark.dk/SIRI-kontaktformular.](http://www.nyidanmark.dk/SIRI-kontaktformular)  Du kan læse mere om SIRI som dataansvarlig og om SIRIs databeskyttelsesrådgiver på [nyidanmark.dk/personoplysninger.](http://www.nyidanmark.dk/personoplysninger) Formål og retsgrundlag De personoplysninger, som du giver til SIRI indsamles til brug for:   * behandling af din ansøgning om ophold i Danmark * eventuelt senere ansøgninger om forlængelse eller nyt ophold og /eller arbejde i Danmark * kontrol af betingelserne for dit ophold   Retsgrundlaget for behandlingen af dine personoplysninger er:   * Udlændingelovens regler, særligt kapitel 1 om udlændinges indrejse og ophold her i landet. * Databeskyttelsesforordningens artikel 6, stk. 1, litra c, om en retlig forpligtelse, der påhviler den dataansvarlige, og artikel 6 stk. 1, litra e, om offentlig myndighedsudøvelse, som SIRI udfører i henhold til udlændingeloven. * Databeskyttelsesforordningens artikel 9, stk. 2, litra f, om nødvendig behandling for, at retskrav kan fastlægges, gøres gældende eller forsvares. * Databeskyttelseslovens § 8 om, at forvaltningen kun må behandle af oplysninger om strafbare forhold, hvis det er nødvendigt for varetagelsen af myndighedens opgaver.   De oplysninger, som du giver eller har givet i forbindelse med din ansøgning, vil blive registreret i udlændingemyndighedernes registre. Det samme gælder oplysninger, som du senere giver i forbindelse med ansøgninger om forlængelse eller nyt ophold og/eller arbejde i Danmark.  Nogle af dine oplysninger vil blive registreret i Det Centrale Personregister (CPR). Det vil i nogle tilfælde ske allerede, når du får en opholdstilladelse. I andre tilfælde vil det først ske, når du tager ophold i Danmark.  Nogle oplysninger, herunder biometriske data, vil i visse situationer blive registret i Schengeninformationssystemet (SIS). Det gælder hvis du i forbindelse med din ansøgning eller ophold i Danmark gives en frist for seneste udrejse. Det gælder endvidere hvis du får meddelt indrejseforbud gældende for Schengenområdet. Vi behandler følgende kategorier af personoplysninger om dig:  * Almindelige personoplysninger, det kan fx være oplysninger om dit navn, evt. CPR-nummer, statsborgerskab, beskæftigelse, uddannelse, familie og økonomiske og strafbare forhold, og * Følsomme personoplysninger, det kan fx være helbredsoplysninger og biometrisk data med henblik på identifikation.  Vi kan videregive dine personoplysninger til følgende modtagere: SIRI kan videregive oplysninger til din reference (fx arbejdsgiver, studiested, vært eller familiemedlem), kommunerne, politiet, Politiets Efterretningstjeneste og Forsvarets Efterretningstjeneste, anklagemyndigheden, Udlændingenævnet, Flygtningenævnet, Udlændinge og Integrationsministeriet, Udlændingestyrelsen, Hjemrejsestyrelsen, Styrelsen for Arbejdsmarked og Rekruttering (STAR), Udenrigsministeriet og Folketinget.  SIRI videregiver også i mere enkeltstående tilfælde oplysninger til andre offentlige myndigheder, private aktører og udenlandske organisationer og myndigheder, når det er nødvendigt for at varetage vores opgaver.  Personoplysninger videregives til relevante myndigheder i andre stater, der deltager i Schengen samarbejdet, når SIRI er retlig forpligtet hertil. De udenlandske myndigheder vil have adgang til de oplysninger, som SIRI registrerer i Schengeninformationssystemet (SIS), når det er relevant for deres sagsbehandling.  Herudover vil andre relevante myndigheder eller organisationer eventuelt modtage oplysninger om dig fra SIRIs registre og CPR, via Udlændingeinformationsportalen, hvis de har brug for oplysningerne i forbindelse med behandling af spørgsmål om dit ophold i Danmark.  Videregivelse sker, når det er nødvendigt for SIRIs opgavevaretagelse, herunder når det følger af lovgivningen, at SIRI skal videregive oplysningerne.  Hvis du mister din opholdstilladelse, vil vi oplyse dine eventuelle nuværende eller tidligere arbejdsgivere om, at du ikke længere har ret til at arbejde. Det vil ske, hvis vi giver dig afslag på en ansøgning om opholdstilladelse eller på forlængelse af din opholdstilladelse. Det vil også ske, hvis din opholdstilladelse bliver inddraget, eller hvis vi konstaterer, at opholdstilladelsen er bortfaldet. Orienteringen vil ske til de arbejdsgivere, der inden for de seneste 3 måneder har indberettet løn udbetalt til dig til indkomstregisteret. Hvorfra stammer de oplysninger vi behandler om dig? De oplysninger SIRI behandler om dig, stammer fra dette ansøgningsskema. Vi behandler også oplysninger, som du eventuelt giver til sagen senere.  Derudover vil vi behandle oplysninger, der stammer fra:   * dine eventuelle tidligere sager hos SIRI, * opslag i registre, fx Det Centrale Personregister (CPR), Det Centrale Virksomhedsregister (CVR), Indkomstregisteret (eIndkomst), Bygnings- og Boligregistret (BBR), Schengen Information System (SIS) * andre myndigheder, fx kommuner, Statsforvaltningen, Udlændingestyrelsen, Udlændingenævnet, Flygtningenævnet, * tredjepart eller reference, fx au pair- eller praktikvært, arbejdsgiver eller studiested, * den person, som du søger om opholdstilladelse på baggrund af, samt denne persons tidligere sager hos SIRI  Opbevaring af oplysninger SIRI opbevarer dine personoplysninger så længe, det er nødvendigt for at kunne udføre vores opgaver i relation til at fastlægge et retskrav/gøre et retskrav gældende eller forsvare et retskrav på ophold.  I en udlændingesag kan oplysninger bevares til brug for udlændingemyndighedernes senere sagsbehandling. Det vil sige, at oplysningerne kan indgå i fremtidige sager, fx forlængelsessager, inddragelsessager, kontrolsager, bortfaldssager, sager om permanent ophold, sager om statsborgerskab og dine eventuelle familiemedlemmers sager. I praksis betyder det, at SIRI opbevarer dine oplysninger i et såkaldt livscyklusforløb – det vil sige hele livet. De grundlæggende oplysninger om dit ophold i Danmark, fx hvornår du har fået opholdstilladelse, baggrunden for dit ophold og oplysninger om andre afgørelser som SIRI træffer vedrørende dit ophold, slettes ikke.  Hvis du får optaget fingeraftryk og ansigtsfoto til brug for udstedelse af opholdskort og til identifikation og til identitetskontrol, vil fingeraftryk og ansigtsfoto blive registreret i udlændingemyndighedernes registre. Hvis du får opholdstilladelse, opbevares fingeraftryk og ansigtsfoto i 10 år. Hvis du ikke får opholdstilladelse, opbevares fingeraftryk og ansigtsfoto i 20 år. Hvis du bliver dansk statsborger, slettes fingeraftryk og ansigtsfoto.  Personoplysninger registreret i Schengen Information System (SIS) i forbindelse med en udrejsefrist opbevares i SIS, som udgangspunkt indtil du er registreret udrejst af Schengenområdet. Er oplysningerne registreret i forbindelse med et meddelt indrejseforbud til Schengenområdet, vil disse som udgangspunkt blive opbevaret indtil udløbet af indrejseforbuddet.  Endelig skal det nævnes, at oplysningerne overleveres til Rigsarkivet i overensstemmelse med reglerne i den danske arkivlovgivning. Rettigheder Efter databeskyttelsesforordningen har du en række rettigheder i forhold til vores behandling af oplysninger om dig:  *Ret til at få at vide, hvilke oplysninger vi behandler om dig*  Du kan bede om indsigt i, dvs. få at vide, hvilke oplysninger vi behandler om dig. Hvis du beder om indsigt i dine oplysninger, vil din anmodning blive behandlet efter databeskyttelsesforordningens regler. Findes der andre regler, som giver dig en bedre ret, vil vi også behandle din anmodning om indsigt efter de regler, fx forvaltningslovens regler om aktindsigt.  *Ret til berigtigelse (rettelse) og ret til sletning*  Du kan bede om at få rettet oplysninger om dig, som du mener, er urigtige. I særlige tilfælde har du også ret til at få slettet oplysninger om dig. Oplysninger vil dog som udgangspunkt kun kunne slettes, hvis de ikke er nødvendige for sagsbehandlingen, da SIRI er underlagt notatpligt og journaliseringspligt efter offentlighedsloven.  *Ret til begrænsning af behandling*  Du har i visse tilfælde ret til at få behandlingen af dine personoplysninger begrænset. Hvis du har ret til at få  begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.  *Ret til indsigelse*  Du har i visse tilfælde ret til at gøre indsigelse mod vores ellers lovlige behandling af dine personoplysninger. Det betyder, at du eventuelt kan kræve, at oplysningerne bliver slettet, berigtiget eller begrænset.  Du kan læse mere om dine rettigheder i Datatilsynets vejledning om de registreredes rettigheder, som du finder på [datatilsynet.dk](http://www.datatilsynet.dk/). Hvis du vil gøre brug af dine rettigheder skal du kontakte SIRI. Klage til Datatilsynet Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [datatilsynet.dk](http://www.datatilsynet.dk/).  **D.** **Kontrol**  Din sag kan blive udtaget til kontrol. Kontrollen har til formål at kontrollere:   * rigtigheden af de oplysninger, du har givet. * om du overholder betingelserne for en eventuel opholds- og/eller arbejdstilladelse. * om du opholder dig og/eller arbejder i Danmark uden nødvendig tilladelse.   Kontrollen kan foregå på følgende måder:   * Opslag i registre, fx CPR. * Samkøring af oplysninger i SIRIs og Udlændingestyrelsens registre med oplysninger fra Det Centrale Personregister (CPR), Bygnings- og Boligregistret (BBR), Det Centrale Virksomhedsregister (CVR) og indkomstregistret (eIndkomst). * Henvendelse til andre myndigheder, fx kommuner. * Henvendelse til tredjepart, fx arbejdsgiver eller studiested. * Personlig henvendelse på bopæl, studie- eller arbejdssted. * Anvendelse af oplysninger i en arbejdsgivers (digitale logbogs) registreringer om arbejdsforhold, som Styrelsen for International Rekruttering og Integration, SKAT, Styrelsen for Arbejdsmarked og Rekruttering og kommunalbestyrelsen kan pålægge en arbejdsgiver at føre.   Du kan i forbindelse med kontrollen blive bedt om at indsende yderligere oplysninger. |

|  |
| --- |
| 7. Samtykke til, at SIRI kan udveksle oplysninger i sagen med min reference og eventuel tredjepart |
| Når det er nødvendigt for behandlingen af din ansøgning eller efterfølgende kontrol af dit ophold i Danmark, kan SIRI, uden dit samtykke, udveksle oplysninger om dig med din reference. Det kan fx være for at SIRI kan kontrollere rigtigheden af de oplysninger, du har givet i forbindelse med ansøgningen, eller at du fortsat opfylder betingelserne for din opholdstilladelse. Se i den forbindelse afsnit D, ”Information om behandling af personoplysninger” i pkt. 6 ”Erklæring og information”.  I visse tilfælde kan det lette behandlingen af din sag, at SIRI også i videre omfang har mulighed for at udveksle oplysninger om dine forhold med din reference, eller med et eventuelt formidlingsbureau (fx fordi vi ikke kan komme i kontakt med dig). Hvis du ønsker, at SIRI generelt skal kunne indhente og videregive oplysninger om dine forhold til referencen eller tredjeparten i disse tilfælde, skal du give dit samtykke nedenfor.  Hvis du ikke ønsker, at vi udveksler oplysninger i disse tilfælde, vil vi i stedet indhente oplysningerne hos dig (ansøger) og undlade at videregive oplysningerne til referencen eller tredjeparten. Det kan medføre længere sagsbehandlingstid.  Du kan til enhver tid trække dit samtykke tilbage. Hvis du ønsker at trække dit samtykke tilbage, skal du give os besked herom. Du finder vores kontaktoplysninger på [nyidanmark.dk/kontakt-siri](http://www.nyidanmark.dk/kontakt-siri). |
| **(sæt kryds)**  **Jeg giver samtykke til, at Styrelsen for International Rekruttering og Integration (SIRI), for at lette sagsbehandlingen af denne ansøgning, i videre omfang kan udveksle oplysninger om mig med referencen eller tredjeparten.** |

|  |  |
| --- | --- |
| 8. Underskrift – ansøger | |
| **Jeg** **bekræfter ved min underskrift at jeg har givet korrekte oplysninger i ansøgningsskemaet, og at jeg har læst og accepteret indholdet af erklæring i pkt. 6, afsnit A.**  **Jeg bekræfter samtidig, at jeg har taget stilling til pkt. 7 om samtykke til udveksling af oplysninger.**  **Jeg har også forstået, at de oplysninger, jeg har givet eller giver, vil blive registreret i SIRIs registre, og at der kan ske samkøring af oplysninger i SIRIs og Udlændingestyrelsens registre med oplysninger fra Det Centrale Personregister (CPR), Bygnings- og Boligregistret (BBR), Det Centrale Virksomhedsregister (CVR) og indkomstregistret (eIndkomst).** | |
| Dato og sted | Underskrift |

|  |
| --- |
| Har du husket det hele? |
| Hvis ansøgningen er udfyldt korrekt og vedlagt de nødvendige dokumenter og oplysninger, kan Styrelsen behandle sagen hurtigt. Det er derfor vigtigt, at du - inden ansøgningen indgives - kontrollerer, at skemaet er udfyldt korrekt og vedlagt de nødvendige dokumenter.  Vi anbefaler, at du bruger tjeklisten herunder inden, ansøgningen indgives. |

|  |
| --- |
| Tjekliste |
| **Inden ansøgningen indgives, er det vigtigt, at du har vedlagt følgende dokumentation (sæt gerne kryds):**  Kopi af dit pas (alle sider, også blanke sider og forside)  Dokumentation for formål med udlandsopholdet, fx jobkontrakt, brev fra arbejdsgiver, brev fra uddannelsesinstitution  **Det er også vigtigt, at du har**  besvaret alle relevante spørgsmål, og har  underskrevet og dateret ansøgningen under pkt. 8. |